# Kanceri i Pankreasit

Kanceri i pankreasit renditet i treti për nga shpeshtësia e tumoreve malinje të tubit tretës, pas kancerit të zorrës së trashë dhe atij të stomakut. Faktorë rreziku, që mund të rrisin probabilitetin për t’u prekur nga kjo lloj sëmundje janë:

- Historia familjare ose predispozita gjenetike.
- Konsumi i rregullt i alkoolit.
- Konsumimi i rregullt i duhanit.
- Adipoziteti (dhjamosja) BMI (Body Mass Index) >= 30 kg/m2.
- Pankreatiti kronik dhe tumoret cistike të pankreasit.
- Kemi 2 (dy) lloje të kancerit të pankreasit. Ata janë:

- Adenokarcinoma – tumori malinj më i shpeshtë i pankreasit i cili takohet në shumicën e rasteve (në rreth 70% të tyre) në kokën e pankreasit.
- Ky lloj tumori jep shumë shpejt metastaza (përhapje të tumorit në organe të tjera). Ato mund të formohen me:
  - Rrugë limfogjene (të limfës).
  - Rrugë hematogjene (të gjakut).
- Karcinoma papilare (kanceri i grykëderdhjes së pankreasit) njihet si grupi i tumoreve me prognozën më të mirë.

Kanceri i pankreasit karakterizohet nga:

- Diagnozë e vështirë.
- Mjekimi i vështirë.
- Prognozë (ecuri) e lehtë apo e shpejtë.

Ankesat:

Problemi më i madh i diagnostikimit është mungesa e simptomave në stadet (fazat) e hershme të sëmundjes. Disa nga ankesat më të zakonshme janë:

- Humbja e oreksit.
- Rënia në peshë.
- Dhimbja në pjesën e sipërme të barkut.
- Ndjesia e të vjellit.
- Dhimbja e shpinës. Në disa raste pacientët mund të trajtohen për probleme ortopedike sepse përcaktimi i diagnozës së saktë është i vështirë.
- Shfaqja e shenjave të diabetit – përcaktimi i diagnozës së kancerit të pankreasit mund të paraprihet nga diagnoza e diabetit.
- Ikter – zverdhja e syve ose e lëkurës.
- Në raste të rralla mund të shfaqen prirje për tromboza, si edhe për tumore të llojeve të tjera.

Diagnoza:

- Vizitë gastro-hepatologjike.
- Ekografi abdominale.
- Ekoendoskopi (EUS).
- Rezonancë magnetike (MRI) e barkut.
- Radiografi e rrugëve të pankreasit dhe të tëmthit me rrugë endoskopike retrograde (ERCP).
- Angiografi (MR).
- CT skaner dhe angio CT.
- Tomografia e pozitroneve të emetuara (PET).
- Analiza Laboratorike:
  - Ca 50 dhe Ca 19-9 kanë vlerë për ecurinë post-operatore dhe/ose për kontrollin e recidivave (rikthimit të sëmundjes). Nuk janë specifike vetëm për kancerin e pankreasit sepse rriten dhe në sëmundje të tjera të traktit tretës.
- Laparatomi – hapje kirurgjikale e barkut kur diagnoza është e vështirë dhe kur dyshimi klinik është i rëndësishëm.
- Kur dyshohet për karcinomë familjare të pankreasit mund të kërkohet edhe diagnostika molekulare gjenetike.

Trajtimi:

Vetëm pas vendosjes përfundimtare të diagnozës mjeku specialist rekomandon nëse trajtimi i pacientit do të jetë:

- Endoskopik.
- Kirurgjikal.
- Me kimioterapi.
- Mjekim paliativ – në rastet kur ka metastaza dhe kur pacienti është i paoperueshëm.
- Në rreth 15% të rasteve mund të bëhet heqje radikale ose totale e tumorit. Kjo ndodh sepse është e vështirë që sëmundja të diagnostikohet në stad të hershëm, pra pa filluar përhapja e tij në nyjet limfatike apo në organet e tjera.
- Në rastet kur heqja e tumorit bëhet në stade të hershme, që do të thotë kur është prekur vetëm pankreasi dhe nuk janë prekur gjëndrat limfatike pranë saj, si dhe kur nuk ka metastaza ( stadi IA / T1N0M0), 40% e pacientëve mund të kenë jetëgjatësi deri në 5 vjet.
- Me përhapjen e tumorit në nyje limfatike dhe në organe, jetëgjatësia ulet në mënyrë të ndjeshme.

Parandalimi:

Si çdo lloj tjetër kanceri, edhe ai i pankreasit është i vështirë për t’u parandaluar. Por, këshillat e mëposhtme mund të ndihmojnë në uljen e rrezikut për t’u prekur nga kjo sëmundje:

- Ndalimi i konsumit të rregullt të alkoolit.
- Ndalimi i konsumit të rregullt të duhanit.
- Në rastin kur dyshohet për një sindromë të trashëgueshme, duhet që familjarët t’i nënshtrohen një kontrolli mjekësor periodik.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional