# Sëmundja e Gurëve të Tëmthit

Gurët e tëmthit evidentohen lehtësisht nëpërmjet ekzaminimit ekografik abdominal. Në vendet e zhvilluara gurët e tëmthit gjenden nga 5% deri në 15% të popullsisë me një shpeshtësi më të lartë te gjinia femërore.
Lëngu i tëmthit prodhohet nga qeliza e mëlçisë dhe depozitohet jashtë saj, më saktë në depozitën që quhet fshikëza e tëmthit. Ky lëng përbëhet nga uji në 80% të tij. Pjesa tjetër përbëhet nga substanca të ndryshme (kolesterin, fosfolipide dhe acide të tëmthit) në një raport të caktuar. Ky raport bën të mundur që lëngu i tëmthit të mos formojë gurë. Kur ky raport prishet atëherë shanset për të formuar gurë janë të mëdha.

Disa faktorë të mundshëm rreziku, që mund të ndikojnë në formimin e gurëve të tëmthit, janë:

- Trashëgimia.
- Seksi femër.
- Shtatëzania.
- Mbipesha.
- Diabeti.
- Çrregullimet e metabolizmit të yndyrave dhe ushqyerja me yndyrë kryesisht shtazore.
- Mosha.
- Medikamentet që përmbajnë estrogjene (hormone femërore) dhe ato që përmbajnë yndyrë.

Ankesat:

Vetëm te një numër i vogël personash mund të shfaqen ankesa si:

- Dhimbje e lehtë nën harkun brinjor të djathtë.
- Ndonjëherë dhimbje të fortë në formë kolike (e lidhur kjo edhe me dietën).
- Mostolerim i ushqimeve me yndyrë.
- Jashtëqitje me ngjyrë të zbardhur.
- Urinë me ngjyrë të errët.

Diagnoza:

- Vizitë gastro-hepatologjike.
- Ekografi abdominale.
- EKG – elektrokardiogramë.
- Analiza laboratorike:
  - Gjak komplet.
  - Funksioni hepatik: bilirubinë direkte, bilirubinë totale, SGOT, SGPT, ALP, CRP, LDH, GGT, fibrinogjen, lipidograma
  - Glicemia
  - Azotemia dhe kreatinemia.
  - INR.

Trajtimi:

- Shpërbërje e gurëve me valë goditëse.
- Shkrirje e gurëve nëpërmjet trajtimit afatgjatë me medikamente.
- Kirurgji mini invazive laparoskopike (me sondë nëpërmjet disa shpimeve në bark).
- Heqja e fshikësëz së tëmthit me rrugë konvencionale nëpërmjet ndërhyrjes kirurgjikale në bark.

Parandalimi:

- Kontrolli tek mjeku gastro-hepatolog për:
  - Personat që kanë histori familjare për gurë të tëmthit.
  - Personat që përdorin medikamente gurëformues të tëmthit.
- Rënie graduale në peshë.
- Trajtimi i diabetit të sheqerit.
- Kufizimi i medikamenteve që nxisin formimin e gurëve.
- Shmangia e jetës sedentare, jetës pa lëvizje.
- Kufizimi në marrjen e yndyrave shtazore.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional