# CA 125 (Cancer Antigen 125) 🧪

CA 125 është një analizë gjaku që përdoret si markues tumoral, kryesisht për ndjekjen e kancerit të vezoreve.

## Çfarë është CA 125? 🤔

CA 125 (Cancer Antigen 125) është një proteinë që prodhohet nga qeliza të ndryshme, sidomos ato që mbulojnë:

- Ovaret (vezoret);
- Uterusin (mitrën);
- Tubat fallopiane;
- Mushkëritë dhe peritoneumin.

Ky test përdoret më shpesh për ndjekjen e kancerit të vezoreve, por mund të rezultojë i rritur edhe në sëmundje të tjera beninje apo malinje.

## Pse mund të rekomandohet ky test? 🩺

Mjeku mund të kërkojë testin CA 125 në rast se:

- Jeni nën trajtim për kancer të ovareve – për të ndjekur efektin e trajtimit.
- Keni simptoma që mund të lidhen me kancerin e ovareve (fryrje barku, dhimbje pelvike, çrregullime menstruale).
- Jeni në rrezik të lartë për kancer të ovareve (p.sh. histori familjare).
- Keni masa cistike të dyshimta në ekografi.

## Si realizohet analiza? 🧪

Kjo analizë kryhet përmes një mostre gjaku dhe nuk kërkon përgatitje specifike. Në disa raste rekomandohet që të kryhet në ditë të caktuara të ciklit menstrual, pasi hormonet mund të ndikojnë në nivelin e saj.

## Çfarë tregojnë rezultatet? 📊

Vlera normale e kësaj analize është: 0 – 35 U/mL

⬆️ Një CA 125 e rritur mund të tregojë:

1. Sëmundje malinje si:
   - Kancer i ovareve.
   - Kancer i uterusit, tubave fallopiane, pankreasit, mushkërive, stomakut ose zorrës.
2. Por edhe gjëndje të caktuara shëndetësore beninje si:
   - Endometriozë;
   - Ciste ovariane;
   - Sëmundje inflamatore pelvike;
   - Shtatzëni;
   - Menstruacione;
   - Cirozë hepatike.

⚠️ Testi nuk përdoret për “screening” ose check-up tek femrat pa simptoma, pasi mund të japë rezultate false pozitive. Vlerësimi i plotë klinik është thelbësor.

Një vlerë normale e CA 125 nuk e përjashton plotësisht praninë e kancerit.

## Kur kombinohet me analiza të tjera? 🔬

CA 125 kërkohet zakonisht bashkë me:

- Ekografi transvaginale.
- CA 19-9 dhe CEA në rast të masave të dyshimta.
- Testet hormonale.
- Analiza për funksionin e mëlçisë ose traktit gastrointestinal, nëse ka simptoma të lidhura.

## 🌟 Një test thelbësor për shëndetin e femrës

Testi CA 125 është një analizë e rëndësishme për ndjekjen e femrave me kancer të vezoreve, por gjithmonë duhet të interpretohet në kontekstin e gjëndjes klinike dhe rezultateve të tjera.

📅 Nëse keni simptoma pelvike ose histori familjare të kancerit, rezervoni një kontroll të personalizuar në Klinika Kajo – kujdesi fillon nga njohja me trupin tuaj!

📌 Rishikuar nga Dr. Aurora Knuti, Mjeke Laboratori, Klinika Kajo

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional