# Hemokromatoza
(Sëmundja nga mbingarkesa në hekur)

Hemokromatoza është një nga sëmundjet metabolike më të zakonshme të mëlçisë. Brenda çdo qelize ka një balancë mjaft rigoroze të hekurit dhe enzimat brenda tyre kanë kërkesa të caktuara për të. Por kur hekuri është mbi nivelet e lejuara, pra kur kjo balancë prishet, hekuri kthehet në një helm të fuqishëm që çrregullon funksionin e disa enzimave të zinxhirit të frymëmarrjes qelizore. Kjo shkakton radikale të lira të oksigjenit të cilat në vetvete janë toksike.

Ngarkesa e organizmit me hekur shkaktohet nga marrja me tepricë e tij nëpërmjet traktit gastrointenstinal. Defekti primar nuk është në mëlçi, por në mukozën e tubit tretës. Tek të sëmurët me hemokromatozë, sasia e hekurit total në organizëm është rreth 25 gramë, ndërkohë që në një individ të shëndoshë është 2 deri në 5 gramë.

Ankesa:

- Lodhje, këputje, pafuqi.
- Dhimbje të kyçeve.
- Mund të kenë diabet të sheqerit.
- Lëkura mund të ketë një ngjyrë të bronztë në stadet (fazat) e avancuara të sëmundjes.

Diagnoza:

- Vizitë gastro-hepatologjike.
- Sideremi.
- Ferritinemia.
- Gjaku komplet.
- Transferina.
- Biopsia për të konfirmuar ngarkesën e hekurit në mëlçi.
- Ekografi abdominale.
- Biopsia për të sqaruar përfundimisht diagnozën.

Mjekimi:

Ka për qëllim të pakësojë sasitë e shtuara të hekurit në organizëm nëpërmjet heqjes së vëllimeve të gjakut (salaso). Kjo është dhe metoda më efikase.

Parandalimi:

Kujdesi në mënyrën dhe cilësinë e ushqimit është tepër i rëndësishëm. Ekuilibri dhe shumëllojshmëria janë kyçe në këtë drejtim.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional