# Divertikujt e traktit tretës

Divertikujt janë deformime ose zgjerime nga brenda-jashtë – në formë xhepi, të shtresës së brendshme dhe të jashtme të murit te disa organe të tubit tretës.

Organet të cilat preken nga kjo sëmundje janë:

- Zorra e hollë.
- Zorra e trashë, në mënyrë të veçantë sigma (e cila është organi ku divertikujt takohen më shpesh).
- Stomaku.
- Ezofagu.

Pacienti mund të ketë një divertikul ose disa të tillë. Një sëmundje, kjo e fundit, e quajtur divertikulozë.

Në disa raste sipërfaqja e brendshme e divertikulit ose e divertikujve pezmatohet dhe atëherë kemi të bëjmë me divertikulitis. Numri i të sëmurëve me divertikuj të traktit tretës (në mënyrë të veçantë ata të zorrës së trashë) në vendet e industrializuara ka ardhur gjithmonë në rritje. Një nga shkaqet kryesore mendohet të jetë mënyra e të ushqyerit. Kjo sëmundje është më e shpeshtë pas moshës 50 vjeçare.

Disa shkaktarë të mundshëm të divertikujve mund të jenë:

- Një dietë ushqimore e vakët në fibra.
- Konsumimi i tepërt i yndyrave shtazore, i mishit të kuq, i vezëve, dhe i alkoolit.
- Konstipacioni.

Ankesat:

- Në 80% të rasteve të sëmurët nuk kanë asnjë ankesë. Në këto raste divertikujt zbulohen rastësisht gjatë ekzaminimeve rutinë të aparatit tretës (gastroskopia, kolonoskopia).
- Një pjesë e vogël e pacientëve kanë fryrje barku dhe gazra.
- Dhimbje barku.
- Çrregullime të jashtëqitjes (konstipacion ose diarre).
- Humbje të oreksit.

KUJDES!!! Kur dhimbja e barkut shoqërohet me temperaturë e të vjella, mundësia më e madhe është që divertikujt të jenë të pezmatuar ose të infektuar. Dhimbja në këto raste mund të jetë aq e fortë sa e detyron të sëmurin të shkojë urgjent te mjeku.

Diagnoza:

- Vizitë gastro-hepatologjike.
- Gastroskopi.
- Kolonoskopi.
- Radiologjia me kontrast e tubit tretës
- Analiza laboratorike në gjak:
  - Gjak komplet.
  - Funksioni hepatik (i mëlçisë): bilirubinë direkte, bilirubinë totale, SGOT, SGPT, ALP, PCR, LDH, GGT, fibrinogjen, albuminemi.
  - Funksioni renal (i veshkës): azotemi, kreatinemi.
  - Hekuri në gjak: sideremi, ferritinemi.
  - INR.
  - Glicemi.
  - Elektrolitet (Ca, K, Mg, Cl, Na).
- Analiza laboratorike në feçe dhe në urinë:
  - Urinë komplet.
  - Feçe kandida.
  - Koprokulturë.
  - Feçe parazit.
  - Antigen fekal për helikobakter pilori.
  - Feçe gjak okult.
- Ekografi abdominale.

Trajtimi:

- Ndërhyrja kirurgjikale rekomandohet në raste komplikacionesh si:
  - Hemorragjia.
  - Kur kemi të bëjmë me një numër të shumtë divertikujsh që kanë si komplikacion të mundshëm perforacionin (çarjen) e zorrës.
- Në rastin e infektimit të divertikujve, si dhe në infeksione të tjera bakteriale, rekomandohet marrja e antibiotikëve sipas indikacionit të mjekut, në mënyrë që të shmanget ndërhyrja kirurgjikale.
- Divertikujt mund të hiqen me rrugë kirurgjikale ose me rrugë mini-invazive nëpërmjet laparoskopisë.
- Rregullimi i dietës dhe i mënyrës së ushqimit. Dieta mesdhetare është shumë e këshillueshme duke përfshirë fruta, perime, dhe ushqime të tjera me përmbajtje të lartë fibrash. Gjithashtu, duhen shmangur ushqimet e yndyrshme, mishi i kuq dhe vezët.

Parandalimi:

Kryerja e kolonoskopisë pas moshës 50 vjeç është e këshillueshme për evidentimin e hershëm të kancerit të zorrës. Me anë të këtij ekzaminimi bëhet njëkohësisht dhe evidentimi i hershëm i divertikujve.

- Një dietë ushqimore e pasur me fibra është e këshillueshme për të parandaluar këtë lloj sëmundje. Personat, të cilët nuk konsumojnë fibra mjaftueshëm, mund të jenë më të predispozuar për të vuajtur nga kjo lloj sëmundje.
- Jeta aktive mund të luajë një rol pozitiv në parandalimin e divertikujve.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional