# Holter Tensioni (Monitorimi 24/48 orë i tensionit arterial) 🩺📟

Holter-i i tensionit është një ekzaminim që mat dhe regjistron tensionin arterial në mënyrë automatike për 24 ose 48 orë, gjatë aktivitetit të përditshëm dhe gjumit.

Ndryshe nga matja e zakonshme e tensionit në klinikë, Holter-i i tensionit ofron një pasqyrë më reale të vlerave të tensionit gjatë gjithë ditës dhe natës, në kushte normale jetese.

## Çfarë është Holter-i i tensionit?

Holter-i i tensionit është një pajisje portative që vendoset në krah dhe mat tensionin arterial në intervale të rregullta kohore për 24 ose 48 orë, sipas rekomandimit të mjekut.

Ky ekzaminim ndihmon në:

- Diagnostikimin e hipertensionit arterial.
- Identifikimin e rritjeve të tensionit që nuk evidentohen në matje të vetme.
- Vlerësimin e luhatjeve të tensionit gjatë ditës dhe natës.
- Kontrollin e efektivitetit të trajtimit me medikamente.
- Identifikimin e hipertensionit të fshehur.

## Si është ndërtuar pajisja? 🔧

Holter-i i tensionit përbëhet nga:

- Një aparat i vogël matës (regjistrues portativ).
- Një manshetë që vendoset në krah.
- Programi kompjuterik për shkarkimin dhe analizimin e të dhënave.

## Si kryhet Holter-i i tensionit?

- Pajisja vendoset nga mjeku ose infermieri në krahun e pacientit.
- Mansheta fryhet automatikisht në intervale të caktuara gjatë 24 ose 48 orëve.
- Pacienti vazhdon aktivitetet e përditshme normalisht.
- Pas përfundimit të monitorimit, pajisja hiqet dhe të dhënat shkarkohen dhe analizohen nga mjeku.

Në disa raste, pacientit mund t’i kërkohet të shënojë aktivitetin ose simptomat gjatë ditës, për interpretim më të saktë të rezultateve.

## Çfarë informacioni jep Holter-i i tensionit?

Holter-i i tensionit lejon vlerësimin e:

- Vlerave mesatare të tensionit gjatë ditës dhe natës.
- Luhatjeve të tensionit arterial.
- Rënies ose mos-rënies së tensionit gjatë gjumit.
- Episodeve të rritjes ose uljes së tensionit.
- Përgjigjes ndaj trajtimit me medikamente.

## Sa kohë zgjat?

Monitorimi zgjat zakonisht 24 ose 48 orë, në varësi të qëllimit të ekzaminimit dhe rekomandimit të mjekut. Vendosja e pajisjes merr vetëm disa minuta, kurse raporti është gati brënda 30 deri në 60 minuta pas heqjes së holterit.

## Si të përgatiteni?

Zakonisht nuk kërkohet përgatitje e veçantë. Në përgjithësi rekomandohet:

- Të vishni rroba të rehatshme.
- Të ndiqni udhëzimet e stafit për përdorimin e pajisjes.
- Të shmangni lëvizjet e forta të krahut gjatë matjes.

## A është e dhimbshme?

Jo. Holter-i i tensionit nuk është i dhimbshëm. Mund të ndjeni vetëm shtrëngimin e manshetës gjatë matjes, i cili zgjat vetëm disa sekonda.

## Pyetje të shpeshta

A mund të fle me pajisjen?
Po. Pajisja është projektuar për të regjistruar tensionin arterial edhe gjatë gjumit. Matjet e natës janë të rëndësishme për vlerësimin e ndryshimeve të tensionit gjatë pushimit.

A mund të bëj dush gjatë monitorimit?
Jo. Pajisja dhe mansheta nuk duhet të lagen. Rekomandohet të bëni dush përpara vendosjes së pajisjes dhe ta hiqni vetëm pasi të përfundojë monitorimi.

A mund të vazhdoj aktivitetet e përditshme?
Po. Gjatë monitorimit rekomandohet të vazhdoni aktivitetet e zakonshme, pasi kjo ndihmon në regjistrimin e vlerave reale të tensionit gjatë ditës.

A ndikon lëvizja e krahut në matje?
Gjatë fryrjes së manshetës rekomandohet të mbani krahun sa më të qetë. Lëvizjet e forta mund të ndikojnë në saktësinë e matjes.

Kur i marr rezultatet?
Pas përfundimit të monitorimit, të dhënat shkarkohen dhe analizohen nga mjeku. Rezultatet zakonisht janë gati brenda një kohe të shkurtër (30-60 minuta), në varësi të rastit klinik.

Ku kryhet Holter-i i tensionit?
Holter-i i tensionit kryhet në Klinika Kajo në Tiranë, pranë Pallatit të Sportit Asllan Rusi. Për më tepër informacion rreth lokacionit shikoni faqen e kontaktit.

## Kush e kryen ekzaminimin në Klinika Kajo?

Holter-i i tensionit vendoset dhe interpretohet nga mjekë kardiologë me përvojë në diagnostikimin dhe ndjekjen e hipertensionit arterial.

- Prof. Dr. Efrosina Kajo

## Rezervoni Holter tensioni në Klinika Kajo 📅

Rezervoni Holter-in e tensionit në Klinika Kajo për një vlerësim të saktë dhe profesional të tensionit arterial.

👉 Rezervoni tani

📌 Rishikuar nga Prof. Dr. Efrosina Kajo, Kardiologe, Ekografiste, Klinika Kajo

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional