# Hepatosteatoza joetilike

Hepatosteatoze joetilike quhet dhjamosja e mëlçisë te personat që nuk konsumojnë alkool. Steatohepatitis joetilik është një inflamacion (pezmatim, vuajtje e mëlçisë) në kuadrin e një dhjamosjeje të mëlçisë te një person që nuk konsumon alkool.

Shkaqet e kësaj sëmundjeje nuk vijnë nga alkooli, por nga shkaqe të tjera. Disa prej tyre janë:

- Diabeti mellitus tip II (sëmundja e sheqerit).
- Medikamente si:
  - Amiodaroni.
  - Glukokortikoidet.
  - Estrogjenet.
- Mbipesha.
- Obeziteti – personat obezë kanë risk shumë më të lartë për të pasur dhjamosje të mëlçisë.

Pamja mikroskopike e mëlçisë (ndryshimet që pësojnë qelizat e saj) është e njëjtë në të dyja rastet, pra si në steatohepatitin etilik dhe në atë joetilik.

Ankesat:

- Pcientët që vuajnë vetëm nga dhjamosja e mëlçisë mund të mos kenë ankesa.
- Në 50% të rasteve mund të kenë ankesa jospecifike si:
  - Ndjesi parehatie.
  - Fryrje.
  - Ndjesi të shtypjes në bark.
  - Ndjesi të të vjellit.
  - Fryrje barku.

Diagnoza:

- Vizitë gastro-hepatologjike.
- Ekografi abdominale.
- Analizat laboratorike:
  - Gjak komplet.
  - Bilirubinë direkte/totale, GGT, SGPT, SGOT, ALP.
  - Lipidograma.
  - Azotemi, kreatinemi.
  - INR.
  - Glicemi.
  - Fibrinogjen
  - Proteina totale.
  - Albuminemi.
  - Sideremi, ferritinemi.
  - LDH.
  - AgHBs, AntiHCV.
- Elastografia.
- Biopsia e mëlçisë (që kërkohet nga mjeku vetëm në rastet e përparimit të sëmundjes në fibrozë ose cirrozë të mëlçisë).

Trajtimi:

Mjeku gjykon për dhënien ose jo të medikamenteve në përputhje me rezultatet e ekzaminimeve të mësipërme.

Parandalimi:

- Konsulta te mjeku gastrolog për ata persona që janë mbi peshë, pavarësisht mungesës së ankesave
- Pakësimi ose shmangia e alkoolit.
- Të sëmurët me diabet duhet ta mbajnë sëmundjen në kontroll.
- Rënia nga pesha për personat mbi peshë ose obezë është thelbësore.
- Aktiviteti fizik i përditshëm është shumë i rëndësishëm.
- Mbajtja e një diete ushqimore të ekuilibruar ndihmon, si për çdo sëmundje tjetër.
- Konsulta te mjeku për medikamentet e ndryshme që mund të merrni për sëmundje të tjera.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional