# Ekografia Kardiake (Eko e Zemrës) 🫀💻

Ekografia kardiake, e njohur edhe si eko e zemrës, është një ekzaminim imazherik që përdor valët me ultratinguj për të krijuar pamje në kohë reale të zemrës. Ajo përdoret gjerësisht për të vlerësuar strukturën dhe funksionin e zemrës, pa përdorur rrezatim.

Ekografia kardiake është një ekzaminim i sigurt, jo-invaziv në shumicën e rasteve dhe përbën një nga bazat e diagnostikimit kardiologjik. ✅

## Çfarë është ekografia kardiake?

Gjatë ekografisë kardiake, mjeku përdor një sondë që transmeton valë zanore dhe krijon imazhe të detajuara të zemrës në lëvizje.

Ky ekzaminim lejon vlerësimin e:

- Madhësisë dhe formës së zemrës.
- Funksionit të muskulit kardiak.
- Valvulave të zemrës.
- Qarkullimit të gjakut brenda zemrës.
- Pranisë së lëngut rreth zemrës.

Në varësi të nevojës, ekografia mund të shoqërohet edhe me Doppler, për të analizuar rrjedhën e gjakut nëpër valvula dhe enë.

## Ekografia kardiake trans-torakale (TTE)

Ekografia kardiake trans-torakale (TTE) është forma më e zakonshme dhe standarde e ekografisë kardiake.
Në praktikën e përditshme, kur flitet për “eko zemre”, zakonisht bëhet fjalë për këtë ekzaminim.

Ekografia kardiake (TTE) kryhet duke vendosur sondën me ultratinguj mbi murin e kraharorit dhe duke e rrëshqitur atë për të kapur imazhe sa më të mira. Ky ekzaminim është jo-invaziv, pa rrezatim, nuk ka dhimbje dhe është i sigurtë për shumicën e pacientëve.

Me anë të ekografisë kardiake, mjeku mund të:

- Vlerësojë funksionin e përgjithshëm të zemrës.
- Analizojë valvulat kardiake.
- Masë aftësinë e zemrës për të pompuar gjak dhe funksionin diastolik.
- Vlerësojë trashjen ose dobësimin e muskulit të zemrës.
- Ndjekë në kohë pacientë me sëmundje kardiake.

Fakt praktik 🩺
Ekografia kardiake trans-torakale (TTE) është zakonisht ekzaminimi i parë që përdoret për vlerësimin e zemrës dhe në shumicën e rasteve është e mjaftueshme për vendosjen e diagnozës.

## Ekografia kardiake trans-ezofageale (TEE)

Ekografia kardiake trans-ezofageale (TEE) është një metodë më e specializuar e ekografisë kardiake, që përdoret kur nevojitet një pamje më e detajuar e strukturave të zemrës.

Gjatë këtij ekzaminimi, një sondë e hollë futet përmes ezofagut, i cili ndodhet shumë pranë zemrës. Kjo lejon marrjen e imazheve me rezolucion më të lartë, krahasuar me TTE.

Ekografia kardiake trans-ezofageale (TEE) mund të rekomandohet në raste të tilla si:

- Dyshim për trombe intra-kardiake dhe/ose masa të tjera (si p.sh. ato tumorale).
- Vlerësim i detajuar i valvulave të zemrës.
- Dyshim për infeksione të valvulave (endokardit) ose vegjetacion.
- Vlerësim i defekteve kongenitale.
- Situata ku TTE nuk jep informacion të mjaftueshëm.

Ekografia kardiake trans-ezofageale është një ekzaminim invaziv dhe kryhet vetëm në raste të përzgjedhura, sipas vlerësimit të mjekut.

## Cili është ndryshimi midis TTE dhe TEE?

- Ekografia kardiake trans-torakale (TTE) kryhet nga jashtë, mbi kraharor, është jo-invazive dhe përdoret si ekzaminim standard.
- Ekografia kardiake trans-ezofageale (TEE) kryhet përmes ezofagut, është invazive, por ofron imazhe më të detajuara.

Në praktikë, TTE është zgjedhja e parë, ndërsa TEE përdoret në pacientë specifikë me patologji të cilat kërkojnë informacion më të detajuar.

Kufizim ⚠️
Në disa raste, për shkak të anatomisë së kraharorit, sëmundjeve pulmonare ose kushteve të tjera, pamja e marrë me ekografi trans-torakale (TTE) mund të jetë e kufizuar. Në këto situata, mjeku mund të rekomandojë ekografi trans-ezofageale (TEE).

## Sa kohë zgjat?

Ekografia kardiake trans-torakale (TTE)
Vetëm ekzaminimi zgjat rreth 15 deri në 20 minuta. Bashkë me përgatitjen, konsultën me mjekun, shqyrtimin e rezultateve, përgatitjen e raportit, konkluzionin por dhe vonesat e mundshme, planifikoni rreth 1 orë kohë totale nga momenti që hyni në klinikë dhe deri në momentin që do të dilni prej saj.

Ekografia kardiake trans-ezofageale (TEE)
mund të zgjasë deri në 30 minuta, por për të njëjtat arsye si më lart, duhet të planifikoni rreth 1 orë kohë totale nga momenti që hyni në klinikë dhe deri në momentin që do të dilni.

## A është e dhimbshme?

Ekografia kardiake trans-torakale (TTE) nuk është e dhimbshme dhe tolerohet shumë mirë. Mund të ndjeni vetëm pak presion kur sonda kalon mbi kraharor, por përgjithësisht procedura është e rehatshme.

Ekografia kardiake trans-ezofageale (TEE) mund të shkaktojë parehati të lehtë, por mund të kryhet edhe nën sedacion sipas protokolleve të caktuara dhe rasteve konkrete.

## Si të përgatiteni për ekografi kardiake?

Për ekografinë kardiake trans-torakale (TTE), zakonisht nuk nevojitet përgatitje e veçantë, përveç veshjes, e cila është mirë të jetë me rroba të lirshme.

Për ekografinë kardiake trans-ezofageale (TEE), mjeku do t’ju japë udhëzime specifike të tilla si:

- Mos hani ushqim për të paktën 6 orë para ekzaminimit.
- Mos pini lëngje për të paktën 4 orë para ekzaminimit.
- Informoni mjekun për çdo medikament që merrni.
- Nëse përdoret sedacion, duhet të shoqëroheni nga një person pas procedurës.

## Pyetje të shpeshta

A ka rrezatim ekografia kardiake?
Jo. Ekografia kardiake por edhe ekografia në përgjithësi nuk ka rrezatim. Pajisjet ekografike përdorin teknologji me ultratinguj.

Kur i marr rezultatet?
Rezultatet e ekografisë kardiake dalin menjëherë pas ekzaminimit.

A është ekografia kardiake e rrezikshme?
Ekografia kardiake trans-torakale është shumë e sigurt për shkak se është një ekzaminim jo-invaziv.

Ekografia kardiake trans-ezofageale kryhet vetëm kur është e nevojshme dhe në kushte të kontrolluara. Ajo ka një rrezik më të lartë për komplikacione pasi është një ekzaminim invaziv. Rreziqet kryesore përfshijnë:

- Perforacioni i ezofagut – shumë i rrallë (1 në 10‘000 raste).
- Sedacioni, nëse do të aplikohet.

Ku kryhet ekografia kardiake?
Ekografia kardiake kryhet në Klinika Kajo në Tiranë, pranë Pallatit të Sportit Asllan Rusi. Për më tepër informacion rreth lokacionit shikoni faqen e kontaktit.

## Kush e kryen ekografinë kardiake në Klinika Kajo?

Ekografia kardiake kryhet nga mjekë me përvojë në imazheri diagnostike, duke ndjekur protokolle standarde dhe duke përdorur pajisje moderne me rezolucion të lartë.

- Prof. Dr. Efrosina Kajo

## Rezervoni ekografinë kardiake në Klinika Kajo

Rezervoni ekografinë kardiake (eko e zemrës) në Klinika Kajo për një vlerësim të saktë dhe profesional të shëndetit tuaj kardiovaskular. 📅

Rezervoni tani👉

📌 Rishikuar nga Prof. Dr. Efrosina Kajo, Kardiologe, Klinika Kajo



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional