# Dieta per Kolitin Spastik (IBS)

Dieta, ushqimi dhe mënyra e të ushqyerit ndikojnë në simptomat e kolitit spastik. Shumë pacientë që vuajnë nga koliti spastik vënë re përkeqësim të simptomave pas ushqimit.

Ndikimi i dietës është unik te çdo person. Për këtë arsye nuk ka një dietë të përgjithshme e cila të funksionojë për çdo person. Këshillat e mëposhtme do t’ju ndihmojnë të keni nën kontroll sëmundjen tuaj.

- Vaktet tuaja duhet të jenë të vogla në sasi dhe të shumta në numër, jo e kundërta. E mira është të ndani ushqimin e 3 vakteve të zakonshme në 5 vakte.
- Konsumojeni ushqimin me ngadalë dhe duke e përtypur mirë atë.
- Shmangni ushqimet që ngacmojnë zorrën e kujtdo, si vaktet e bollshme dhe ushqimet e yndyrshme.
- Nëse vuani nga konstipacioni, konsumoni patjetër vaktin e mëngjesit, sepse ky vakt është ai që stimulon zorrën më së tepërmi.
- Nëse mendoni se një ushqim ju shkakton probleme, hiqeni nga dieta juaj përafërsisht 3 muaj. Nëse nuk ka ndryshim rifuteni në dietën tuaj. Nëse ka më shumë se një ushqim që ju shkakton probleme, provojeni këtë metodë vetëm me një ushqim e pastaj me tjetrin, në mënyrë që të identifikoni cili ushqim ju shkakton probleme.

Ushqimet më të mundshme për të shkaktuar problem janë:

- Fibrat e patretshme (gjenden te drithërat e papërpunuara, krundet).
- Kafeina (gjendet te kafja, çaji, coca-cola etj).
- Çokollata.
- Frutat e thata.
- Pijet alkoolike.
- Bulmeti.
- Ëmbëlsirat.
- Ushqimet e yndyrshme.
- Fruktoza (gjendet në mënyrë natyrale te mjalti dhe te disa lloje frutash).
- Sorbitol-i, Mannitol-i dhe Xylitol-i (ëmbëltues që gjenden në produktet pa sheqer si çamçakëzi, në disa ëmbëlsira dhe në disa medikamente).
- Duhani.
- Situatat emocionale.
- Stresi (zorra përmban fije nervore të cilat shkojnë deri në tru, dhe për pacientët që vuajnë nga koliti spastik stresi stimulon spazma në zorrë, të cilat shkaktojnë dhimbje dhe diskomfort).
- Ushqime të ndryshme shkaktojnë simptoma të ndryshme, ju duhet të dini të bëni diferencën midis tyre.

Për shembull, dhimbjet e barkut dhe diarreja mund të vijnë kryesisht nga:

- Vaktet e bollshme dhe/ose të yndyrshme.
- Ushqimet e skuqura.
- Kafeja.
- Pijet e tjera që përmbajnë kafeinë (çajrat, coca-cola etj).
- Pijet alkoolike.

Konsumi i tepërt i disa tipave të sheqerit, të cilët nuk thithen mirë nga zorra mund të shkaktojë gjithashtu dhimbje barku ose diarre. Disa shembuj përfshijnë:

- Sorbitoli – përdoret shpesh si ëmbëlsues në ushqime dietike, si ëmbëlsira dhe çamçakëzë, por dhe në disa lloje medikamentesh dhe vitaminash.
- Fruktoza – përdoret gjithashtu si ëmbëlsues dhe gjendet në mënyrë natyrale te mjalti dhe te disa lloje frutash.

Disa ushqime prodhojnë gazra dhe konsumi i tepërt i tyre shkakton gazra të tepërta në zorrë. Kjo bëhet akoma më problematike për pacientët që vuajnë nga koliti spastik, pasi theksojnë së tepërmi simptomat e fryrjes dhe dhimbjes së barkut. Disa shembuj ushqimesh që prodhojnë gazra përfshijnë:

- Fasulet.
- Lakrat.
- Bishtajoret (si bizelet, mashurkat, kikirikët etj).
- Lulelakra.
- Brokoli.
- Thjerzat.
- Lakrat e Brukselit.
- Rrushi i thatë.
- Qepët.
- Hudhrat.
- Frutat e thata (si arrat, bajamet, lajthitë etj).
- Fibrat e patretshme (gjenden te drithërat e papërpunuar, krundet).

Mënyra më e mirë për të menaxhuar kolitin spastik është të kuptoni se çfarë ua shkakton episodet e diskomfortit dhe të punoni për t’i eliminuar ose minimizuar ato. Medikamentet dhe menaxhimi i stresit janë vetëm gjysma e punës, gjysma tjetër është dieta dhe mënyra e të ushqyerit. Ndryshime të thjeshta në dietën tuaj, duke u bazuar dhe në sugjerimet e mësipërme, do t’ju ndihmojnë të luftoni simptomat dhe të dominoni sëmundjen.

Shkarko PDF:

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional