# Konstipacioni ose kapsllëku

Konstipacion mund të jetë:

- Shpeshtësia e jashtëqitjes më pak se 3 herë në javë.
- Kur jashtëqitja kryhet me vështirësi.
- Kur jashtëqitja është në trajtë të fortë.
- Kur ndjesia e moszbrazjes së plotë të zorrës së trashë vazhdon edhe pas defekimit.
- Kur përjetohet ndjesia e bllokimit të vrimës së jashtëqitjes.

Statistikisht:

Rreth 20-30% e njerëzve mbi moshën 60 vjeç vuajnë nga konstipacioni.

- Ky numër rritet me rritjen e moshës.
  - Konstipacioni është më i shpeshtë te femrat sesa te meshkujt, raporti është 2:1.
  - Duhet përmendur se konstipacioni është një nga sëmundjet më të shpeshta në vendet e industrializuara.

Konstipacioni kronik i zakonshëm është një çrregullim funksional (i palidhur me një sëmundje të caktuar). Për këtë lloj konstipacioni kemi këta faktorë rreziku:

- Mënyrë jo e shëndetshme jetese:
  - Mungesa e aktivitetit fizik.
  - Konsumimi i paktë i lëngjeve.
  - Konsumimi i paktë i zarzavateve dhe i frutave.
- Seksi femër.
- Mosha mbi 60 vjeç.
- Sindroma e zorrës së irrituar (koliti spastik).
- Konstipacioni mund të shkaktohet edhe nga shkaqe të tjera. Disa prej tyre janë:
- Konstipacioni kalimtar nga ndonjë sëmundje. Ky lloj konstipacioni shoqërohet zakonisht me:
  - Temperaturë.
  - Qëndrim në krevat.
  - Ndryshim të ushqimit.
- Konstipacioni i influencuar nga medikamente të tilla si:
  - Antidepresivët.
  - Antiparkinsonikët.
  - Kodeina.
  - Antikolinergjiket.
- Konstipacioni i influencuar nga çrregullimet e elektroliteve. Të tilla si:
  - Hipokalemia – ulja e kaliumit në gjak.
  - Hiperkalcemia – rritja e kalciumit në gjak.
- Konstipacioni nga sëmundjet organike të zorrës. Të tilla si:
  - Adenoma – tumoret beninje.
  - Karcinoma – tumoret malinje.
  - Rektozele – zgjerimi i 15 cm të fundit të zorrës së trashë.
  - Divertikulitis – dalje, zgjerime si xhepa të zorrës.
  - Trupa të huaj në zorrë.
  - Hemorroide të dhimbshme.
  - Fissura – plasaritje të kanalit të jashtëqitjes.
  - Abscese – qelbëzime.
- Konstipacioni nga shkaqe neurologjike. Të tilla si:
  - Sëmundja e parkinsonit.
  - Skleroza multiple.
  - Konstipacioni nga shkaqe endokrine. Të tilla si:
    - Hypotiroza – prodhimi i paktë i hormonit të tiroides.
    - Hyperparatiroidizmi – prodhimi i shtuar i hormonit të paratiroides.
    - Shtatzënia.

Diagnoza:

- Vizitë gastro-hepatologjike.
- Ekografi abdominale.
- Kolonoskopi. Këshillohet të kryhet sa më shpejtë kur pacienti shfaq këto simptoma:
  - Konstipacion akut.
  - Humbje në peshë.
  - Gjak në feçe.
  - Të vjella.
  - Ileus – bllokim të zorrës.
- Tushe rektale – ekzaminim me gisht i fundit të zorrës së trashë.
- Analiza laboratorike:
  - Gjak komplet.
  - Elektrolitet (Ca, K, Mg, Cl, Na).
  - TSH.
  - Markuesit tumoralë: CEA, CA 19-9.
  - Feçe gjak okult.
- Radiografi abdominale
- MR – defekografi.
- Manometria e sfinkterit anal – matja e presionit të kanalit të jashtëqitjes.

Trajtimi:

Mjekimi i konstipacionit është shkakësor dhe higjenodietetik:

- Mjekimi shkakësor qëndron në trajtimin e shkakut të konstipacionit.
  - Mund të ketë origjinë nga trakti tretës ose nga sëmundje të tjera që nuk i takojnë zorrës.
  - Nga përdorimi i ushqimeve që shkaktojnë konstipacion.
  - Nga përdorimi medikamenteve që shkaktojnë konstipacion.
  - Marrja e laksativëve (medikamente për të lehtësuar kapsllëkun) duhet të kryhet vetëm për një kohë të shkurtër për shkak të efekteve anësore që ato kanë.
- Mjekimi higjienodietetik përfshin masa të përgjithshme. Duhet të merren në konsideratë:
  - Konsumi i dietës ushqimore të kuzhinës mesdhetare, e cila përmban:
    - Perime.
    - Fruta.
    - Lëngje të ndryshme, rreth 1.5 – 2 litra në ditë.
  - Lëvizje dhe aktivitet fizik çdo ditë.
  - Mos e shtyni në kohë procesin e jashtëqitjes, bëjeni këtë proces një ritual të përditshëm.

Parandalimi:

Konsumoni një dietë të shumëllojshme, të pasur me fruta, perime, fibra, dhe me lëngje nga 1.5 deri në 2.5 litra në ditë.

- Bëni kujdes me medikamentet që shkaktojnë konstipacion. Të tilla si:
  - Antidepresivët.
  - Antiparkinsonikët.
  - Kodeina.
  - Verapamili.
  - Antikolinergjiket.
- Drejtohuni te mjeku për të sqaruar në kohën e duhur shkakun e konstipacionit.
- Diagnoza në kohën e duhur dhe mjekimi përkatës çon në shmangien e komplikacioneve si:
  - Rrezikun e lartë për kancer kolo-rektal (të zorrës së trashë).
  - Rrezikun e lartë për divertikulozë, divertikulitis dhe hemorroide.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional