# Gastroskopia

Gastroskopia është një ekzaminim endoskopik i traktit të sipërm tretës që lejon mjekun të shikojë drejtpërdrejt brendësinë e ezofagut, stomakut dhe duodenit, për të identifikuar sëmundje, inflamacione, gjakderdhje ose ndryshime të dyshimta. Gastroskopia kryhet në Klinika Kajo në Tiranë nga gastroenterologë me përvojë, duke përdorur pajisje moderne dhe protokolle të avancuara sigurie.

Ky ekzaminim kryhet me një tub fleksibël shumë të hollë (endoskop) i pajisur me kamerë dhe dritë, i cili futet nëpërmjet gojës dhe transmeton imazhet në një monitor.

## Çfarë është gastroskopia?

Gastroskopia është një procedurë diagnostikuese dhe terapeutike që përdoret për:

- Vlerësimin e dhimbjeve të stomakut.
- Urthin dhe refluksin gastroezofageal.
- Vështirësitë në gëlltitje.
- Të përzierat dhe të vjellat e përsëritura.
- Aneminë e pashpjeguar.
- Gjakderdhjet gastrointestinale.
- Dyshimet për ulçera, gastrit, tumore ose infeksion me helicobacter pylori.

Gjatë procedurës, mjeku mund të marrë edhe biopsi (mostra indore) për analiza të mëtejshme laboratorike.

## Kur rekomandohet gastroskopia?

Gastroskopia rekomandohet kur pacienti paraqet:

- Djegie në kraharor ose urth të vazhdueshëm.
- Dhimbje epigastrike që nuk qetësohen me terapi.
- Vështirësi ose dhimbje gjatë gëlltitjes.
- Humbje peshe të pashpjeguar.
- Gjak në të vjella ose jashtëqitje.
- Anemi pa shkak të qartë.
- Dyshim për sëmundje të stomakut ose ezofagut.

## Si kryhet procedura?

Gastroskopia kryhet në kushte të kontrolluara mjekësore dhe zgjat zakonisht nga 5 deri në 15 minuta. Gjatë kësaj procedure:

- Pacienti shtrihet në anën e majtë.
- Aplikohet anestezi lokale në fyt për të reduktuar refleksin e të vjellave.
- Në shumicën e rasteve, përdoret edhe sedacion i lehtë për rehati maksimale.
- Endoskopi futet nëpërmjet gojës dhe avancon drejt stomakut dhe duodenit.
- Mjeku vëzhgon mukozën dhe merr biopsi nëse është e nevojshme.

Procedura është përgjithësisht e padhembshme dhe tolerohet mirë nga shumica e pacientëve.

## Si të përgatitemi për gastroskopinë?

Përgatitja e saktë është thelbësore për rezultate të sakta. Hapat që duhet të ndiqni janë:

- Mos hani ushqim për të paktën 6 orë para ekzaminimit.
- Mos pini lëngje për të paktën 4 orë para ekzaminimit.
- Informoni mjekun për çdo medikament që merrni.
- Antikoagulantët dhe disa barna të tjera mund të duhet të ndërpriten përkohësisht, por gjithmonë duke u konsultuar me mjekun përkatës.
- Nëse përdoret sedacion, duhet të shoqëroheni nga një person pas procedurës.

Në fund të procedurës ju do të merrni raportin e shkruar të gastroskopisë, si dhe një DVD me filmimin e rregistruar të saj. Mjeku do t’ju japë, gjithashtu, udhëzime të personalizuara në varësi të diagnozës dhe gjendjes suaj shëndetësore.

## Çfarë ndodh pas procedurës?

Pas gastroskopisë:

- Mund të ndjeni mpirje të lehtë në fyt për 30 deri në 60 minuta.
- Mund të keni fryrje barku/stomaku ose gazra përkohësisht.

Nëse gastroskopia është kryer nën sedacion, ju duhet që për 12 deri në 24 orët e ardhshme të MOS:

- Ngisni automjet, motoçikletë ose biçikletë;
- Përdorni makineri të rrezikshme;
- Nënshkruani dokumente ligjore;
- Merrni vendime të rëndësishme;
- Konsumoni alkool;
- Merrni qetësues ose pilula gjumi (përveç rasteve kur janë të përshkruara nga mjeku).

Mbikëqyrja:

- Një i rritur përgjegjës duhet t’iu shoqërojë deri në shtëpi.
- Nuk duhet të jeni vetëm për të paktën 6 deri në 12 orë.

Ushqimi dhe pijet:

- Filloni me ujë sapo të jeni zgjuar plotësisht dhe të ndjeni fytin e çmpirë.
- Nëse nuk keni të përziera mund të konsumoni një vakt i lehtë pas 1–2 orësh.
- Shmangni ushqimet shumë të nxehta, pikante ose të rënda për të paktën 24 orë.

Aktiviteti:

- Pushoni për pjesën e mbetur të ditës.
- Aktiviteti normal zakonisht rifillon ditën pasardhëse.

## A është gastroskopia e rrezikshme?

Gastroskopia është një procedurë shumë e sigurt. Komplikacionet janë të rralla, por gjithsesi të mundshme. Më të zakonshmet mund të përfshijnë:

- Gjakderdhje të lehtë pas biopsisë.
- Infeksion, në raste shumë të rralla.
- Perforim të murit të traktit tretës (jashtëzakonisht i rrallë – afërsisht 1 në 10'000 raste).
- Reaksione ndaj sedacionit.

Mjeku ju informon paraprakisht për çdo rrezik të mundshëm dhe merr masat maksimale për sigurinë tuaj.

## Pyetje të shpeshta

A është gastroskopia e dhimbshme?

Jo. Procedura është zakonisht e parehatshme, por jo e dhimbshme. Sedacioni e bën atë shumë të tolerueshme.

Sa kohë zgjat?

Zakonisht nga 5 deri në 15 minuta, vetëm si procedurë. Por, duke llogaritur kohën e pritjes në klinikë, vizitën paraprake, ekzaminimet e tjera të mundshme (si p.sh. ekografi abdominale), analizat e mundshme laboratorike, dhe përgjigjen finale, ju duhet të llogarisni rreth 2 deri në 3 orë kohë të shpenzuar, nga momenti që hyni në klinikë deri në momentin që dilni.

Kur dalin rezultatet?

Rezultatet vizuale, raportet mjekësore, diagnoza përfundimtare jepen menjëherë. Përgjigjet e Biopsisë kërkojnë disa ditë.

Ku mund ta kryej gastroskopinë?

Gastroskopia kryhet në Klinika Kajo në Tiranë, pranë Pallatit të Sportit Asllan Rusi. Për më tepër informacion rreth lokacionit shikoni faqen e kontaktit.

A mund të shkoj në punë pas procedurës?

Nëse gastroskopia është kryer në sedacion, atëherë është mirë që ajo ditë të bëhet pushim. Pacientët që dalin nga procedura e sedacionit nuk duhet të ngasin automjete, të përdorin makineri të rrezikshme, të konsumojnë alkool ose të marrin vendime ligjore për 12 deri në 24 orët e ardhshme. Nëse gastroskopia është kryer pa sedacion dhe mjeku nuk ju ka rekomanduar të kundërtën, atëherë mund të vazhdoni punën normalisht.

## Kush e kryen gastroskopinë në Klinika Kajo?

Gastroskopia kryhet nga gastroenterologët tanë me përvojë, duke përdorur pajisje moderne dhe protokolle të avancuara sigurie.

- Prof. Asc. Dr. Ilir Kajo
- Dr. Silva Gjika
- Dr. Atea Guma

## Rezervoni gastroskopinë në Klinika Kajo

Nëse keni simptoma që kërkojnë vlerësim endoskopik ose dëshironi një kontroll parandalues, stafi ynë është gati t’ju ndihmojë.

Rezervoni gastrokopinë tani 👉

Rishikuar nga Prof. Asc. Dr. Ilir Kajo, Gastro-Hepatolog, Endoskopist, Klinika Kajo



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopia
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional