# Dieta për Ulçerën dhe Gastritet

Simptomat e ulcerës dhe gastriteve, të cilat përfshijnë diskomfort, dhimbje,ose djegie në pjesën e sipërme të abdomenit, shpesh shfaqen afërsisht 1(një) orë pas ushqimit. Pavarësisht se dieta ushqimore nuk është shkaktar direkt i ulcerave të ndryshme, ajo ngelet një pjesë shumë e rëndësishme e planit të trajtimit së bashku me medikamentet dhe mënyrën e jetesës. Ka disa ushqime që e përkeqësojnë ulcerën dhe ngadalësojnë procesin e shërimit.

- Ushqimet problematike përfshijnë:
  - Çdo lloj piperi.
  - Çdo gjë që përmban kafeinë.
  - Kafeja dhe çaji (edhe ato pa kafeinë).
  - Kakao, çokollata.
  - Agrumet, domatja dhe lëngjet e tyre.
  - Ushqimet e yndyrshme dhe ato të skuqura.
  - Bishtajoret (fasulet, bizelet, mashurkat, etj).
  - Mentja.
  - Alkooli.
  - Këto duhet të eliminohen krejtësisht nga dieta, përveç rasteve kur vetë mjeku i ka lejuar. Rregullime të mëtejshme mund të bëhen duke u bazuar në tolerancën personale të ushqimeve.
- Qumështi mund të konsumohet si ushqim dhe jo si ilaç. Sasia ditore e konsumuar nuk duhet të kalojë 100-150 ml.
- Mos pini lëngje gjatë ngrënies, sidomos ujë të gazuar ose pije të tjera me gaz.
- Mos përdorni pije shumë të ftohta dhe ushqime shumë të nxehta.
- Mos përdorni shumë kripë.
- Ushqimi duhet të përtypet mirë dhe jo të gëlltitet pa u përtypur.
- Ushqimi duhet të konsumohet ngadalë dhe pa u nxituar. Merrni kohën e nevojshme për të ngrënë duke u përtypur dhe u gëlltitur me ngadalë.
- Ndaloni duhanin. Nikotina ngadalëson procesin e shërimit të ulcerës.
- Duhet të prisni minimalisht 2 (dy) orë para se të flini. Evitoni ngrënien 2 (dy) orë para orarit të zakonshëm të gjumit ose ngrënien në orët e vona të natës.
- Përjashtoni nga dieta juaj ushqime që ju krijojnë siklet në stomak, pavarësisht nëse janë në këtë dietë apo jo. Çdo organizëm është i ndryshëm nga tjetri dhe për pasojë reagon ndryshe ndaj ushqimit. Ka ushqime që disa individë i tolerojnë, kurse disa të tjerë jo. Ju duhet të jeni në gjendje të mësoni çfarë ushqimesh mund të tolerojë organizmi juaj dhe çfarë jo.
- Medikamentet e mëposhtme nuk duhen përdorur:
  - Hollues gjaku si aspirina (salospir, kardiopirinë etj), plavix, sintrom etj.
  - Kortizoni.
  - Qetësues dhimbjesh si ( indometacinë, aulinë, advil, ketoprofen, ibuprofen, voltaren etj).
  - Këto medikamente mund të ngadalësojnë ose mund të ndalojnë procesin e shërimit të ulcerës.
- Evitoni stresin sa të mundeni.

Grupimi | Të shmangen | Këshillohen
--- | --- | ---
Qumështi dhe nënproduktet | Qumështi normal (4% yndyrë). | Kosi pa yndyrë (max 1-2%), djathi i njomë.
Zarzavatet | Zarzavatet e skuqura ose të bëra krem. | Të gjithë zarzavatet e tjera – asnjëherë të pabëra, të forta, të pagatuara.
Frutat | Agrumet si limon, portokall, qitro etj. | Mollët, dardhat, pjeshkët, pjeprat, bananet, frutat e pyllit – asnjëherë të pabëra.
Buka dhe drithërat | Të gjitha ato që janë bërë me qumësht normal (4% yndyrë) ose me yndyrë të lartë. | Ato të bëra me pak yndyrë dhe asnjëherë të ngrohta –gjithmonë të ndenjura.
Mishi dhe nënproduktet | Çdo lloj mishi me dhjamë, salsiçe, pancetta. | Mishrat e bardha pa dhjamë e yndyrë, pula, peshku (pa lëkurë).
Yndyra, vajrat | Të gjitha llojet e yndyrnave dhe vajrave shtazore. | Yndyrnat bimore në sasi të vogla.
Ëmbëlsirat | Çokollatat, të gjithë ëmbëlsirat e bëra me yndyrna ose vajra. | Të gjitha ato të bëra pa ose me sasi shumë të vogla yndyre (më pak se 3g yndyrë për njësi).
Pijet | Pijet alkoolike, kafeja (me ose pa kafeinë), pijet me gas, çajrat, çaji me mente. | Pijet pa kafeinë (përveç kafes), çajrat bimorë pa mente, lëngjet (përveç atyre të agrumeve dhe domates), ujë.
Supat | Supat me pulë, mish viçi, qumësht ose supërat krem. | Supat pa ose me pak yndyrë.

Shkarko PDF:

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopi
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional