# Diarrea

Me diarre përkufizohen rastet kur:

- Shpeshtësia e jashtëqitjes është 3 ose më shumë herë në ditë.
- Fortësia e feçes është e butë ose e ujshme.
- Pesha e jashtëqitjes është e shtuar ( > 200 gr/ditë).

Diarrea klasifikohet në:

- Diarre akute.
- Diarre kronike (e cila zgjat më shumë se 3 javë).

Shkaqet më të shpeshta mund të jenë:

- Infeksioze:
  - Nga bakteret: e.coli, salmonela, yersinia, campylobakter jejuni, shigella, vibrio cholera etj.
  - Nga viruset: norovirus, rotavirus etj.
  - Protozoare: entamoeba histolytica, giardia lamblia, kryptosporidien etj.
- Diarre e induktuar nga marrja e antibiotikëve.
- Diarre e induktuar nga marrja e medikamenteve të tjera. Disa shembuj janë:
  - Laksativë (kundër kapsllëkut).
  - Zytostatikë (antitumorale).
  - Colchicin (antireumatizmale).
- Alergji nga ushqimet ose intolerancë ushqimore. Disa shembuj janë:
  - Nga laktoza.
  - Nga fruktoza.
- Gjendje që të çojnë në maldigjestion (keqtretje). Disa shembuj janë:
  - Gjendje postgastrektomie (të sëmurët që janë operuar nga stomaku).
  - Insuficienca ekzokrine e pankreasit (pamundësia e daljes së enzimave të pankreasit në zorrë).
- Sëmundje të cilat çojnë në malabsorbim (keqthithje të lëndëve ushqimore).
- Sëmundje inflamatore kronike të zorrës si:
  - Morbus crohn.
  - Koliti ulceroz.
- Sindroma e zorrës së irrituar.
- Adenoma dhe karcinoma të kolonit (kanceri i zorrës së trashë).
- Shkaqe hormonale:
  - Hipertiroza (prodhim i shtuar i hormoneve të tiroides).
- Neuropatia diabetike autoimune (dëmtime të fijeve nervore nga sëmundja e diabetit).

Diagnoza:

- Vizita gastro-hepatologjike.
- Anamneza. Disa nga pyetjet që mjeku mund të bëjë janë:
  - Sa kohë ka pacienti me diarre.
  - Shpeshtësia, ngjyra dhe vëllimi i feçes.
  - Prani e gjakut dhe/ose e mukusit në feçe.
  - Prania e simptomave të tjera shoqëruese si temperaturë, dhimbje barku, dhimbje kyçesh, lodhje trupore.
- Ekzaminimi objektiv:
  - Ekzaminimi i barkut.
  - Gjendja e hidratimit (e tharjes së organizmit si etja për ujë, lëkurë e rrudhur dhe e thatë).
  - Temperaturë.
  - Simptoma ekstraintestinale (jashtë tubit tretës).
- Ekzaminime laboratorike:
  - Feçe gjak okult.
  - Feçe për leukocite, për yndyrë, për elastazë 1, për clostridium dhe për toksinat e tij A dhe B etj.
  - Feçe parazit.
  - Koprokulturë.
  - Gjak komplet me eritrosediment.
  - Elektrolitet.
  - Kreatinemi.
  - Glicemi.
  - Amilazemi.
  - Lipazemi.
  - Ekzaminime serologjike për mikrobe të caktuara.
  - Anti-TG2-Ak (tregues për malabsorbimin nga proteina e grurit).
  - TSH (tregues për hormonet e tiroides).
- Ekzaminime endoskopike: kolonoskopi në disa raste edhe me biopsi, gastroskopi me biopsi në duoden.
- Teste të frymës si për shembull: testi (prova) i tolerancës së xylose-s, testi i ureazës.

Trajtimi:

- Trajtimi me antibiotik kur shkaktari i diarresë është bakter (pas testit të koprokulturës).
- Trajtimi me antiprazitar kur shkaktarë janë parazitët.
- Nëse shkak për diarrenë janë antibiotikët apo medikamente të tjera, ndërpritet marrja e tyre ose zëvendësohet marrja e tyre me medikamente të tjera.
- Terapi specifike për sëmundjet inflamatore të zorrës.
- Rehidratimi nëpërmjet dhënies së lëngjeve dhe elektroliteve.
- Marrje e frenuesve të peristaltikës (lëvizshmërisë) së zorrës si, për shembull, loperamid. Kjo vetëm për një kohë shkurtër.
- Trajtimi me spasmolitikë (medikamente) për të qetësuar dhimbjet e barkut.

Parandalimi:

- Kushtet higjieno-sanitare të mjediseve ku jetojmë dhe ku punojmë mund të kryejnë një rol të rëndësishëm në parandalimin e diarresë.
- Higjiena personale është shumë e rëndësishme.
- Marrja pa kriter, dhe pa rekomandimin e mjekut, e antibiotikëve gjithashtu nuk është e këshillueshme.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional