# Malabsorbimi Primar

Malabsorbimi është keqthithja e produkteve të tretura ushqimore nga zorra. Malabsorbimi mund të vijë:

- Për shkaqe funksionale, në rastet kur nuk ka një sëmundje të zorrës.
- Për shkak të komponentit nervor, si stresi, i cili luan rol vendimtar në përthithjen e ushqimit.
- Për shkak të transportit jo të mirë të pjesëzave ushqimore (proteina, sheqerorë, yndyra) nga ana e disa elementeve të quajtura enzima transporti. Këto enzima ndodhen në mukozën e zorrës së hollë.

Termi malabsorbim primar i referohet sëmundjeve të zorrës së hollë. Të tilla si:

- Intoleranca nga gluteni apo fruktoza.
- Mungesa e laktozës ose e thënë ndryshe intoleranca nga qumështi.
- Infeksionet e ndryshme parazitare.
- Morbus crohn.
- Enteriti nga radioterapia (dëmtimi i zorrës nga radiacioni, kryesisht i zorrës së hollë).

Ankesat:

- Diarre kronike.
- Fryrje barku.
- Rënie në peshë.
- Dobësi e përgjithshme trupore.
- Anemi e pashpjegueshme.

Diagnoza:

- Vizitë gastro-hepatologjike.
- Gastroskopi me biopsi në zorrën e hollë.
- Kolonoskopi me biopsi.
- Ekografi abdominale.
- Analiza laboratorike:
  - Funksioni hepatik: bilirubinë direkte, bilirubinë totale, SGOT, SGPT, ALP, CRP, LDH, GGT, fibrinogjen.
  - Hormonet e tiroides: TSH, fT3, fT4
  - Anti transglutaminaza indore IgA.
  - Feçe kandida, koprokulturë, feçe parazit, antigen fekal për helikobakter pilori, feçe gjak okult.
  - Feçe për yndyra, feçe për leukocite, feçe për fibra elastike dhe muskulore.

- Skaner CT abdominal me kontrast.
- Rezonanca abdominale me kontrast (RMI).
- Endoskopia retrograde e rrugëve të tëmthit dhe të pankreasit (ERCP).
- Kapsulendoskopia (marrja e pamjeve të zorrës së hollë nga një kapsul, që është kamer, e cila gëlltitet dhe filmon).
- Pasazh i zorrës së hollë dhe asaj të trashë me lëndë kontrasti të marrë nga goja.

Trajtimi:

- Në disa raste vetë pacienti është në gjendje të përcaktojë ushqimin që i shkakton diarre dhe rrjedhimisht duhet ta shmangë konsumin e tij. Disa shembuj mund të jenë:
  - Qumështi – mund të konsumohet qumësht pa laktozë.
  - Gluteni – mund të konsumohen produkte pa gluten (buka, makarona, pica, birra etj).
- Në varësi të origjinës së sëmundjes vendoset dhe terapia. Mjeku është i autorizuar të vendosë nëse mjekimi kërkon marrjen e suplementeve shtesë. Të tilla si:
  - Enzima të pankreasit.
  - Antibiotikë.
  - Kortizonikë.
  - Ndërhyrje kirurgjikale.
- Konsultimi me mjekun për çdo medikament tjetër që mund të përdorë.

Parandalimi:

Këshillat e mëposhtme mund të ndihmojnë për të parandaluar çrregullimet e ndryshme në jashtëqitje, duke përfshirë këtu edhe diarrenë.

- Evidentimi dhe eliminimi nga dieta i produkteve ushqimore ose i rrethanave që e çojnë në një jashtëqitje diarreike.
- Konsumimi i një diete të ekuilibruar ku përfshihen proteinat, karbohidratet dhe yndyrat.
- Shmangia e stresit, sa të jetë e mundur.
- Shmangia e marrjes pa kriter të medikamenteve për konstipacionin, pasi ato mund të çojnë në një diarre të pakontrolluar.
- Konsulta me mjekun në rastet kur diarrea vazhdon mbi tri javë.

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional