# Dieta per Refluksin Gastroezofageal (GERD)

Simptomat e refluksit shkaktohen kryesisht nga ushqimi, por ka edhe faktorë të tjerë që ndikojnë në përkeqësimin e tyre. Më poshtë do të gjeni disa rekomandime të nevojshme për të zvogëluar sa më shumë këto simptoma.

- Ndaloni duhanin. Nikotina (në çdo formë) dobëson muskulin e poshtëm të ezofagut dhe lejon lëngjet e stomakut të kthehen në ezofag.
- Shmangni çamçakëzin dhe karamelet. Përtypja e tyre rrit sasinë e ajrit të gëlltitur, i cilin ndihmon refluksin.
- Mos u shtrini për të fjetur menjëherë pasi keni ngrënë. Shmangni vaktet e vona në darkë, pasi minimalisht do t`ju duhet të prisni 2 orë para se të flini.
- Shmangni veshjet e ngushta (rreth barkut), si dhe përkuljet e trupit pas ngrënies.
- Vaktet tuaja duhet të jenë të vogla në sasi dhe të shumta në numër dhe jo e kundërta. E mira është të ndani ushqimin e 3 vakteve të zakonshme në 5 vakte.
- Duhet të bini nga pesha nëse jeni mbi peshë. Obeziteti ndikon në rritje të refluksit.
- Ngrini kokën e krevatit 15-20 cm që të evitoni refluksin gjatë gjumit. Jastëkët shtesë mund të mos mjaftojnë.
- Ushqimet e mëposhtme ndikojnë në rritjen e refluksit:
  - Agrumet dhe lëngjet e tyre (qitro, limon, portokall, ananas, shegë).
  - Domatja.
  - Kafeja (me ose pa kafeinë).
  - Çajrat.
  - Pijet e tjera me kafeinë.
  - Ushqimet me erëza dhe përmbajtje acidike mund të mos tolerohen fare nga disa individë.
- Ushqimet e mëposhtme irritojnë pjesën e poshtme të ezofagut, i cili është i irrituar pasi ju vuani nga refluksi, prandaj duhet të eliminohen krejtësisht.
  - Agrumet dhe lëngjet e tyre (qitro, limon, portokall, ananas, shegë).
  - Domatja.
  - Kafeja (me ose pa kafeinë).
  - Çajrat.
  - Pijet e tjera me kafeinë.
  - Ushqimet me erëza dhe me përmbajtje acidike mund të mos tolerohen fare nga disa individë.

Grupimi | Të shmangen | Këshillohen
--- | --- | ---
Qumështi dhe nënproduktet | Qumështi normal (4% yndyrë). | Kosi pa yndyrë (max 1-2%), djathi i njomë.
Zarzavatet | Zarzavatet e skuqura ose të bëra krem. | Të gjithë zarzavatet e tjera – asnjëherë të pabëra, të forta, të pagatuara.
Frutat | Agrumet si limon, portokall, qitro etj. | Mollët, dardhat, pjeshkët, pjeprat, bananet, frutat e pyllit – asnjëherë të pabëra.
Buka dhe drithërat | Të gjitha ato që janë bërë me qumësht normal (4% yndyrë) ose me yndyrë të lartë. | Ato të bëra me pak yndyrë dhe asnjëherë të ngrohta –gjithmonë të ndënjura.
Mishi dhe nënproduktet | Çdo lloj mishi me dhjamë, salçiçet, pancetta. | Mishërat e bardha pa dhjamë e yndyrë, pula, peshku (pa lëkurë)
Yndyra, vajrat | Të gjitha llojet e yndyrnave dhe vajrave shtazore. | Yndyrnat bimore në sasi të vogla.
Yndyra, vajrat | Të gjitha llojet e yndyrnave dhe vajrave shtazore. | Yndyrnat bimore në sasi të vogla.
Ëmbëlsirat | Çokollatat, të gjithë ëmbëlsirat e bëra me yndyrna ose vajra. | Të gjitha ato të bëra pa ose me sasi shumë të vogla yndyre (më pak se 3g yndyrë për njësi).
Pijet | Pijet alkoolike, kafeja (me ose pa kafeinë), pijet me gas, çajrat, çaji me mente. | Pijet pa kafeinë (përveç kafes), çajrat bimorë pa mente, lëngjet (përveç atyre të agrumeve dhe domates), ujë.
Supërat | Supërat me pulë, mish viçi, qumësht ose supërat krem. | Supërat pa ose me pak yndyrë.

Shkarko PDF:

KUJDES! Teksti në këtë faqe është shkurtuar dhe thjeshtësuar për t'u bërë më i kuptueshem nga pacienti mesatar. Ai ka si qëllim informimin e publikut dhe nuk duhet në asnjë mënyrë të zëvendësojë konsultat mjekësore të specializuara.



#### Më të klikuarat

- Gastroskopia
- Refluksi Gastroezofageal (GERD)
- Përgatitja për Kolonoskopi
- Kolonoskopia
- Hipertensioni Arterial (HTA)
- Infarkti Akut i Miokardit
- Dieta për Refluksin (GERD)
- Ulçera e Stomakut dhe e Duodenit
- Sëmundjet e Lindura të Zemrës tek Fëmijët

#### Ekzaminimet më të shpeshta

- Gastroskopia
- Vizita Gastro-Hepatologjike
- Ekografi Kardiake TTE
- Kolonoskopia
- Vizita Kardiologjike
- Antigen Fekal për H. Pilori
- EKG Holter 24h
- ABPM Holter 24h
- Provë Ushtrimore
- Ekografi Kardiake TEE

### 5 Këshilla të shpejta për të shmangur peshën e tepër gjatë periudhave festive

1. Ha shpesh dhe në porcione të vogla...

- Lexo më tepër

### Produkte të freskëta apo të ngrira – cilat janë më të shëndetshme?

Kur bëhet fjalë për frutat dhe perimet...

- Lexo më tepër

### Sa sheqer mund të konsumoj gjatë ditës pa vënë në rrezik shëndetin?

Sipas Shoqatës Amerikane të Zemrës ...

- Lexo më tepër

Lexo të gjitha

Politikat e Privatësisë

Copyright ©2025 Klinika Kajo. Designed By Vizional